ALL วิ่งฉิว 3% โบรกฯเชียร์ซื้อรอรับ “วอร์แรนต์” ฟากผบห.ย้ำเป้ายอดขายปีนี้ 5 พันลบ.
ALL วิ่งฉิว 3% โบรกฯเชียร์ซื้อรอรับ “วอร์แรนต์” ฟากผบห.ย้ำเป้ายอดขายปีนี้ 5 พันลบ.
4 ส.ค. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ณ เวลา 14.50 น. อยู่ที่ระดับ 4 บาท บวก 0.12 บาท หรือ 3.09% สูงสุดที่ระดับ 4.02 บาท ต่ำสุดที่ระดับ 3.86 บาท ด้วยมูลค่าการซื้อขาย 128.31 ล้านบาท

ด้านนายธนากร ธนวริทธิ์ ประธานเจ้าหน้าที่บริหาร ALL เปิดเผยว่า ในปี 63 บริษัทยังมองเป้ายอดขายรวมไว้ที่ 5,000 ล้านบาท ด้านรายได้ 4,000 ล้านบาท และยอดขายรอโอน (Backlog) กว่า 11,500 ล้านบาท พร้อมปรับฐานการเงินของบริษัทให้พร้อมรับการเติบโต โดย ALL-W1 นี้จะมีราคาแปลงสิทธิที่ 2.8 บาท กำหนดใช้สิทธิในระยะเวลา 2 ปี
“แม้สถานการณ์ภาวะเศรษฐกิจโลก ในช่วงที่ผ่านมาจะชะลอตัว ปัจจัยหลักที่ส่งผลกระทบต่อภาพรวมในธุรกิจอสังหาฯยังคงเป็นเรื่องของกำลังซื้อของผู้บริโภค บริษัทยังมั่นใจว่าจะไม่กระทบกับโครงสร้างธุรกิจพื้นฐานที่สำคัญในการพัฒนาโครงการในอนาคต หากย้อนกลับไปดูในปี 62 อัตราส่วนกำไรสุทธิต่อหุ้น EPS (Earnings per Share) อยู่ที่ 0.89 บาท และจากผลการดำเนินงานของบริษัทในไตรมาสที่ผ่านมา เชื่อมั่นว่าประมาณการ EPS ในปี 63 นี้ จะยังอยู่ในอัตราใกล้เคียงเดิม” นายธนากร กล่าว
ขณะที่นักวิเคราะห์มีมุมมองเชิงบวกต่อหุ้น ALL โดยแนะนำ “ซื้อ” เพื่อรับใบสำคัญแสดงสิทธิ (Warrants) โดยจะขึ้นเครื่องหมายวันที่ไม่ได้รับสิทธิซื้อใบสำคัญแสดงสิทธิ วันที่ 13 ส.ค.63